Салават Фәтхетдинов төркемендә эшләгән музыкант тәгәрмәчле йорт ясаган 

	Тукай районының Әҗмәкәй авылында яшәүче, озак еллар Салават Фәтхетдинов төркемендә эшләгән музыкант, композитор, Татарстанның атказанган артисты Илдус Низамов тәгәрмәчле йорт ясаган. Аны сынарга да өлгергән. Хатыны белән Анапага ял итәргә барып кайтканнар.	 — Элегрәк чит илдә җитештерелгән бер тәгәрмәчле йорт сатып алган идем. Тик ул авыр, бер тоннага якын иде. Шуннан карап, ярты ел дигәндә үзем автойорт ясадым. Минеке 550 кг булды. Анда яшәү өчен бөтен мөмкинлек булдырылган, — ди Илдус абый. Автойортта ике карават, өстәл, суыткыч, телевизор бар. Биобәдрәф, раковина куелган. Уты янып, суы агып тора. 
	Эльвира МОЗАФФАРОВА	
Ирек мәйданы

	№ --- | 22.09.2022	


